DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTŲ PAKEITIMO

2017 m. spalio 10 d. Nr. DĮV-1377

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, atsižvelgdamas į Šilalės rajono savivaldybės tarybos 2015 m. spalio 29 d. sprendimu Nr. T1-251 ,,Dėl Šilalės rajono savivaldybės tarybos 2007 m. gruodžio 20 d. sprendimo Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“ pakeitimo“ sudarytos Šilalės rajono keleivinio transporto ir moksleivių pavėžėjimo organizavimo komisijos siūlymus ir rekomendacijas (2017 m. spalio 9 d. protokolas Nr. 4):

1. P a k e i č i u UAB ,,Šilalės autobusų parkas“ vietinio reguliaraus susisiekimo autobusų maršrutą Požerė – Laukuva – Buciškė (leidimo Nr. 221, išvykimo laikas 13.40 val.) ir pratęsiu iki Beržės k. (pirmadieniais).

2. P a k e i č i u nuo 2017 m. spalio 11 d. UAB ,,Šilalės autobusų parkas“ vietinio reguliaraus susisiekimo autobusų maršrutą Kaltinėnai – Pakarčemis – Vejos – Kaltinėnai (leidimo Nr. 165, išvykimo laikas 7.23 val.) ir pratęsiu iki Rėzgalių k.

3. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius.

4. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus